CELEX: 32014D0356
Language: ro
Date: 2014-06-12 00:00:00
Title: 2014/356/UE: Decizia de punere în aplicare a Comisiei din 12 iunie 2014 de modificare a Deciziei de punere în aplicare 2012/138/UE cu privire la condițiile de introducere și de circulație în interiorul Uniunii a anumitor plante pentru prevenirea introducerii și răspândirii Anoplophora chinensis (Forster) [notificată cu numărul C(2014) 3798]

14.6.2014   
            
            
               RO
            
            
               Jurnalul Oficial al Uniunii Europene
            
            
               L 175/38
            
         DECIZIA DE PUNERE ÎN APLICARE A COMISIEI
   din 12 iunie 2014
   de modificare a Deciziei de punere în aplicare 2012/138/UE cu privire la condițiile de introducere și de circulație în interiorul Uniunii a anumitor plante pentru prevenirea introducerii și răspândirii Anoplophora chinensis (Forster)
   
      
         [notificată cu numărul C(2014) 3798]
      
   
   
      (2014/356/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               Decizia de punere în aplicare 2012/138/UE a Comisiei (2) permite introducerea în Uniune a plantelor care au fost cultivate, pe o perioadă de cel puțin doi ani înainte de export, într-un loc de producție stabilit ca fiind liber de Anoplophora chinensis (Forster) (denumit în continuare „organismul specificat”).
            
         
               (2)
            
            
               Din informațiile furnizate de China, se pare că plantele mai tinere de doi ani și care au crescut pe întreaga durată a vieții lor într-un loc de producție stabilit ca fiind liber de organismul specificat, dar care nu este situat într-o zonă indemnă de dăunători, nu prezintă un risc suplimentar de introducere a organismului menționat. Prin urmare, este adecvat să se permită importul de astfel de plante.
            
         
               (3)
            
            
               De asemenea, este adecvat să se permită introducerea unor astfel de plante provenind din alte țări terțe, precum și libera lor circulație în interiorul Uniunii.
            
         
               (4)
            
            
               Prin urmare, anexa I la Decizia de punere în aplicare 2012/138/UE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Anexa I la Decizia de punere în aplicare 2012/138/UE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 12 iunie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare 2012/138/UE a Comisiei din 1 martie 2012 privind măsurile de urgență pentru prevenirea introducerii și răspândirii în Uniunea Europeană a Anoplophora chinensis (Forster) (JO L 64, 3.3.2012, p. 38).
   
      ANEXĂ
      Anexa I la Decizia de punere în aplicare 2012/138/UE se modifică după cum urmează:
      
                  1.
               
               
                  secțiunea 1 se modifică după cum urmează:
                  
                              (a)
                           
                           
                              în partea A punctul 1 litera (b), fraza introductivă se înlocuiește cu următorul text:
                              
                                          „(b)
                                       
                                       
                                          că plantele au fost cultivate, pe o perioadă de cel puțin doi ani înainte de export sau, în cazul plantelor mai tinere de doi ani, că au crescut pe întreaga durată a vieții lor într-un loc de producție stabilit ca fiind liber de Anoplophora chinensis (Forster), în conformitate cu standardele internaționale pentru măsuri fitosanitare:”;
                                       
                                    
                        
                              (b)
                           
                           
                              în partea B punctul 1 litera (b), fraza introductivă se înlocuiește cu următorul text:
                              
                                          „(b)
                                       
                                       
                                          că plantele au fost cultivate, pe o perioadă de cel puțin doi ani înainte de export sau, în cazul plantelor mai tinere de doi ani, că au crescut pe întreaga durată a vieții lor într-un loc de producție stabilit ca fiind liber de Anoplophora chinensis (Forster), în conformitate cu standardele internaționale pentru măsuri fitosanitare:”;
                                       
                                    
                        
            
                  2.
               
               
                  în secțiunea 2 punctul 1, teza introductivă se înlocuiește cu următorul text:
                  
                              „1.
                           
                           
                              Plantele specificate originare (1) din zonele demarcate din cadrul Uniunii pot circula în Uniune numai dacă sunt însoțite de un pașaport fitosanitar întocmit și eliberat în conformitate cu Directiva 92/105/CEE a Comisiei (2) și au fost cultivate pe o perioadă de cel puțin doi ani înainte de a fi puse în circulație sau, în cazul plantelor mai tinere de doi ani, că au crescut pe întreaga durată a vieții lor într-un loc de producție:”.